open-index/open-wikipedia-markdown huggingface dataset:
सिंह (नाम)

**सिंह** नेपाल र भारतमा प्रयोग हुने एक नाम, मध्य नाम वा थर हो | नेपाल र भारतमा सिंह थर लेख्ने मान्छे क्षत्रिय वर्णसँग सम्बन्धित हुन्छन् । यसका उदाहरण भारतका राजपुत/ठाकुर तथा नेपालका ठकुरीहरु हुन् | सिंह थर लेख्ने ब्राह्मण, वैश्य र दलित (शुद्र)हरु पनि भेटिन्छन । क्षत्रिय वर्णसँग सम्बन्धित मानिसहरु 'सिंह' मध्य नामको रूपमा प्रयोग गर्ने गर्छन् | यसमा भारतका राजपुत/ठाकुर तथा नेपालका ठकुरी, क्षेत्री क्षत्रिय वंशका मल्ल नेवारहरु पनि छन् | सिँह ठकुरी  मुलस्थान उत्तराखण्ड श्रीमोर साँडुल्या गोत्र यूध्द बंशी कुल देबि जालपा(मोमाइ) सुर्खेत ,बाँके, बर्दिया

## भारत
सुरुवातमा भारतमा पश्चिमी क्षत्रप शासकहरूले सिंह प्रयोग गरेको देखिन्छ | 
## नेपाल
नेपालको दार्चुला को मार्मा गर्खा ,बझांग, बाजुरा,डोटी मा कश्यप र कौशिक गोत्रका सिंह राजपुत (ठाकुर)हरू छन् । रोल्पाको गजुल ,खुन्ग्री डोटी को अलाड़ क्षेत्रमा शौनक गोत्रका सिंह राजपुत/ठकुरी छन् । दांग,प्युठान ,सल्यानमा अत्रि गोत्रका सिंह ठकुरी /ठाकुर भेटिन्छन । सिंह थर लेख्नेहरू केदारनाथ /मलिकर्जुंन जस्ता बैदिक शिव गणका  देबी देवता र अबैदिक मष्ट/ मष्टो देवतासँग सम्बन्धित छन् ।

### सिंह थरको तालिका
सिंह थर लेख्नेहरूको पहिचानमा आधारित तालिका 

११।। सिँह ठकुरी  मुलस्थान उत्तराखण्ड श्रीमोर साँडुल्या गोत्र यूध्द बंशी कुल देबि जालपा(मोमाइ) सुर्खेत ,बाँके, बर्दिया

## सन्दर्भ सामग्रीहरू
श्रेणी:थरहरू
सुविन भट्टराई

**सुविन भट्टराई** (जन्म २०३९ कार्तिक १९) एक नेपाली उपन्यासकार तथा आख्यानकार हुन्। कथाकी पात्र कथा सङ्ग्रह लेखेर लेखन क्षेत्रमा उदाएका सुविन भट्टराई युवापुस्तामा निकै चर्चित बनिसकेका छन्। उनले हालसम्म समर लभ, साया र मनसुन लगायतका उपन्यासहरू लेखिसकेका छन्। उनको चर्चित उपन्यास समर लभ उनले लेखेका दोस्रो कृति हो भने पहिलो उपन्यास हो। उनको प्रथम कृति कथाकी पात्र एक लघु कथाको सङ्गालो हो। उनको चर्चित उपन्यास समर लभ त्रिभुवन विश्वविद्यालयको पर्यावरण विज्ञानको केन्द्रीय विभागमा पढ्ने दुई विद्यार्थी बीच परेको प्रेम सम्बन्धमा केन्द्रीत छ। यो पुस्तक वि.सं २०६९ मा नेपालमा सर्वाधिक बिक्रि भएको पुस्तकहरू मध्ये एक हो। यस पुस्तकको ४०,००० भन्दा बढी प्रतिलिपी बिक्री भइसकेको छ। यसको भाग दुई साया वि.सं २०७१ मा प्रकाशित गरिएको थियो जसमा कसरी उनीहरूको बीच पुनर्मिलन हुन्छ र कसरी उनीहरूले आफ्ना परिवारलाई चित्त बुझाउँछन् भन्ने विषयमा केन्द्रीत छ। यो उनको दोस्रो उपन्यास प्रकाशन गरिएको महिनामै पुन:प्रकाशन गरिएको थियो। यो पुस्तकलाई नेपाल प्रज्ञा प्रतिष्ठानमा अभिनेत्री गरिमा पन्त, केकी अधिकारी र स्वयम् लेखकले सार्वजनिक गरेका थिए।

## बाल्यकाल तथा शिक्षा 
सुविन भट्टराई नेपालको पूर्वी जिल्ला खोटाङमा जन्मिएका थिए। उनको परिवार पछि बसाइसराइ गरी काठमाण्डौ आएका थिए। उनका पिता सरकारी कर्मचारी हुन् भने आमा घर गृहिणी हुन्। उनले २०६२ सालमा त्रिभुवन विश्वविद्यालयबाट पर्यावरण विज्ञानमा स्नातकोत्तर हासिल गरेका थिए। उनमा  बाल्यकाल देखिनै विश्वेश्वरप्रसाद कोइराला, ध्रुवचन्द्र गौतम, मार्क ट्वेन, चार्ल्स डिकेन्स, आन्तोन चेखब, पारिजात आदिबाट प्रभावित भएका थिए।

## लेखन क्षेत्रमा 
भट्टराईले १० वर्षको उमेर विद्यालयबाट लेखन क्षेत्रमा कदम राखेका थिए। उनले कविता लेख्न सुरु गर्दै थुप्रै कविततहरू रेडियो नेपाल मार्फत प्रसारण गरेका थिए। उनले रेडियो नेपालबाट प्रशारित विभिन्न नाटकहरूमा बालक कलाकारको भूमिका निर्वाह गरेका थिए र रेडियो नेपालको कार्यक्रम हातेमालोको उप-सञ्चालक पनि रहेका थिए।

उनको प्रथम पुस्तक कथाकी पात्र विभिन्न लघु कथाहरूको सङ्गालो हो जुन वि.सं २०६८ मा प्रकाशित भएको थियो। यो कथा सहरी युवा र प्रेम कहानीमा आधारित छ। उनले सो कथा प्रकाशन गरेपश्चाथत् उनमा आत्मबलको विकास भयो जसले गर्दा उनले युवा केन्द्रीत उपन्यासहरू लेखेका छन्।

उनको दोस्रो कृति समर लभ (२०६९) व्यापारीक हिसाबले एक सफल उपन्यास हो। समर लभको सफलतासँगै सुविन भट्टराई युवामाझ लोकप्रिय बनेका थिए र सोही लोकप्रियता र पाठकहरूको विशेष अनुरोधमा उनले त्यस पुस्तकको दोस्रो भाग साया बजारमा ल्याएका थिए। उक्त पुस्तकले समर लभले राखेको सर्वाधिक बिक्री हुन सफलको किर्तिमानी तोडेको थियो। उनको दोस्रो उपन्यास समर लभमा आधारित सोही नामको चलचित्र समेत बनेको छ जसको निर्माता लोकप्रिय चलचित्र निर्माता विकास आचार्य हुन्। उनले वि.सं २०७५ सालमा मनसुन नामक प्रेम कहानीमा आधारित उपन्यास प्रकाशित गरिसकेका छन्।

## प्रकाशित कृतिहरू 
## सन्दर्भ सामग्रीहरू 
## बाह्य कडीहरू 
*आधिकारिक टुइटर खाता
*आधिकारिक फेसबुक खाता

श्रेणी:नेपाली उपन्यासकारहरू
श्रेणी:सन् १९८२ मा जन्म
श्रेणी:त्रिभुवन विश्वविद्यालयका पूर्व विद्यार्थीहरू
श्रेणी:खोटाङ जिल्लाका मानिसहरू
बेपनाह प्यार

***बेपनाह प्यार*** () एक भारतीय रोमान्टिक नाटक टेलिभिजन शृङ्खला हो जसको निर्माण बालाजी टेलिफिल्म्सको अन्तर्गत एकता कपूरले गरेकी हुन्। कलर्स टिभीमा ३ जुन २०१९ मा यसको प्रिमियर भएको थियो। यसमा क्रमशः पर्ल वी पूरी, इशिता दत्ता र अपर्णा दीक्षितलाई रघबीर, प्रगति र बानीको रूपमा देखाइएको छ। यो शृङ्खला दुई प्रेमीको वरिपरि घुमेको छ जसमा एकको दुर्घटनामा मृत्यु हुन्छ तर भाग्यले उनीहरूलाई एकसाथ ल्याउँछ जब उनी आफ्नो कसमलाई पुरा गर्नका लागि पुनर्जन्म लिन्छिन्।

शृङ्खला २८ फेब्रुअरी २०२० मा १९० एपिसोडहरू पूरा गर्दै समाप्त भएको थियो।

## कलाकार
* पर्ल वी पूरी रघबीर मल्होत्राको रूपमा
* अपर्णा दीक्षित/इशिता दत्ता बानी "प्रगति" मल्होत्राको रूपमा

## सन्दर्भ सामग्रीहरू
## बाह्य कडीहरू
* आधिकारिक वेबसाइट
* 

श्रेणी:बालाजी टेलिफिल्म्स टेलिभिजन शृङ्खला
श्रेणी:कलर्स टिभीका कार्यक्रमहरू
श्रेणी:भारतीय नाटक टेलिभिजन शृङ्खलाहरू
यान्देक्स नक्सा

**यान्देक्स नक्सा** एक रुसी वेब नक्सा सेवा हो जुन बहुप्रतिष्ठित रूसी कम्पनी यान्देक्सले विकास गरेको हो। सेवाले विश्वको बिस्तृत नक्सा प्रदान गर्दछ। यसमा खोज, ट्राफिक आवतजावतको जानकारी, बाटो र सडक परिदृश्य समावेश छन्। यो सेवा सन् २००४ मा सुरु गरिएको थियो।

यान्देक्स नक्सा रुसमा सर्वाधिक लोकप्रिय मानचित्र सेवा हो। यसको लगभग ११.५ मिलियन मासिक सक्रिय प्रयोगकर्ताहरू छन् भने विश्वभरि २० मिलियन सक्रिय प्रयोगकर्ताहरू रहेका छन्।

## विशेषता 
पहिला यसमा रूस र युक्रेनको मात्र नक्सा उपलब्ध थियो, तर हाल यसमा विश्वका सबै नक्साहरू समावेश छन्। जिल्ला, सहर, वा क्षेत्रको स्पष्ट नक्सा साइटको सङ्गठनमा खोजेपछि उपलब्ध हुन्छ।

यान्देक्स नक्साको अनुप्रयोग आइओएस, एन्ड्रोइड र विन्डोज फोनमा उपलब्ध छ। सन् २०१६ मा, सगरमाथाको पनि "सडक दृश्य" लिइएको थियो।

### नक्सा सम्पादन 
यान्देक्स नक्सा सम्पादकको मद्दतले प्रयोगकर्ताहरूले नयाँ ठाउँ, स्थान, सडक र अन्य थुप्रै सामग्रीहरू थप्न सक्छन्।

## यान्देक्स ट्राफिक 
यान्देक्स ट्राफिक, यान्देक्स नक्सामा रहेको एक विशेषता हो जसले ट्राफिकको अवस्था मुख्य सडक र राजमार्गहरूमा वास्तविक समयमा देखाउने गर्दछ। यो यान्देक्स नक्साको आधिकारिक वेबसाइट र अनुप्रयोग मार्फत हेर्न सकिन्छ।

यान्देक्स ट्राफिकले जिपिएस-निर्धारित स्थानहरूको विश्लेषण गर्ने काम गर्दछ जसले ठूलो सङ्ख्यामा मोबाइल फोन प्रयोगकर्ताद्वारा यान्देक्समा प्रसारण गर्दछ। सडकको लम्बाइमा प्रयोगकर्ताहरूको गति गणना गरेर, यान्देक्सले प्रत्यक्ष ट्राफिक नक्सा उत्पन्न गर्दछ। यसले मोबाइल फोन उपकरण स्थानको बारेमा आउने कच्चा आँकडा प्रशोधन गर्दछ र अनियमितता गराउने जस्तै ठाउँ ठाउँमा रोक्किने हुलाकी सवारी साधनहरूलाई पन्छाउने काम गर्दछ।

## आलोचना 
* यान्देक्स नक्साको उपग्रह रिती गुगल नक्साको जस्तै विस्तारित रूपको छैन
* यस नक्सामा सम्पादन हाल रुसी भाषामा मात्र उपलब्ध छ।
* सडक दृश्य रुस, युक्रेन, बेलारुस, कजाखस्तान, अर्मेनियन र टर्कीका सहरहरूमा मात्र उपलब्ध छ

## यो पनि हेर्नुहोस् 
*वेब नक्सा सेवाहरूको तुलना
* गुगल नक्सा
* ओपन स्ट्रिट म्याप
* हियर नक्सा सर्जक
* विकिम्यापिया
## सन्दर्भ सामग्रीहरू 
## बाह्य कडीहरू 
* यान्देक्स नक्सा

श्रेणी:एन्ड्रोइड (सञ्चालन प्रणाली) सफ्टवेयर
श्रेणी:वेब नक्सा सेवाहरू
श्रेणी:सडक दृश्य सेवाहरू
जस्सी गिल

**जसदीप सिंह गिल** एक भारतीय गायक र अभिनेता हुन् जो पञ्जाबी र हिन्दी भाषाका सङ्गीत र चलचित्रहरूसँग सम्बन्धित छन्। उनले पञ्जाबी सिनेमामा सन् २०१४ को चलचित्र *मिस्टर एन्ड मिसेस ४२०* बाट र हिन्दी सिनेमामा सन् २०१८ को चलचित्र *ह्याप्पी फिर भाग जाएगी* बाट पदार्पण गरेका थिए।

## बाह्य कडीहरू
* 
* 

## सन्दर्भ सामग्रीहरू
श्रेणी:जीवित मानिसहरू
श्रेणी:पञ्जाबी चलचित्र अभिनेताहरू
श्रेणी:पन्जाबी भाषाका गायकहरू
श्रेणी:सन् १९८८ मा जन्म
पूर्वेली हरित माम्बा

**पूर्वेली हरित माम्बा** माम्बा परिवारको इलापिडा प्रजातिमा पर्ने विश्व सबैभन्दा विषालु सर्प मध्ये एक हो। यस प्रजातिको सर्प मुख्यतया पूर्वी अफ्रिकामा बसोबास गर्ने गर्छ। यस सर्पलाई पहिलोपटक स्कटल्याण्डका जीव वैज्ञानिक एन्ड्रयु स्मिथले सन् १८४९ मा पत्ता लगाएका थिए। यस सर्प लामो सुरिलो हुन्छ भने यसको माथिल्लो भाग पहेँलो र हरियो हुन्छ भने यसको शरिरको तल्लो भाग गाढा हरियो हुन्छ। यस प्रजातिको पोथी सर्पको लम्बाई २ मिटर (६.६ फिट) हुन्छ भने भाले पोथी भन्दा हल्का सानो हुन्छ।

यो प्रजातिको सर्प मानव बस्तीबाट टाढा बस्ने भएकाले यो सर्पलाई भेटाउन गाह्रो हुन्छ। इलापिडी परिवारमा पर्ने अन्य माम्बा सर्प जस्तो हरित माम्बा पनि उत्तिकै विषालु हन्छ। यो प्रजातिको सर्प जमिन र रुख दुवैमा बस्ने भएतापनि यो विषेशगरि रुखमा बढी बस्ने गर्छ र यसले रुखमै सिकार गर्ने गर्छ। यस सर्पले अन्य भाइपर सर्पले जस्तै शिकारलाई कुरेर बस्छ र उचित समय मिल्ने बित्तिकै आक्रमण गर्ने गर्छ। पूर्वेली हरित माम्बाले चराचुरुङ्गी, अण्डा, मुसा, चमेरा आदिको सिकार गर्छ।
## शारीरिक विवरण 
## वितरण र बासस्थान 
## व्यवहार 
## प्रजनन 
## यो पनि हेर्नुहोस् 
* कालो माम्बा
* पश्चिमी हरित माम्बा

## सन्दर्भ सामग्री 
## बाह्य कडीहरू 
श्रेणी:कम चासोका प्रजातिहरू
श्रेणी:अफ्रिकामा पाइने सर्पहरू
राज्य रजौटा ऐन, २०१७

श्री ५ महेन्द्रबाट विसं २०१७ मा राज्य रजौटा ऐन, २०१७ लागू गरियो । राज्य रजौटा ऐन, २०१७ र राज्य अदालत उन्मूलन ऐन, २०१७ लागू भएपछि सबै राज्यहरू खारेज भएका थिए । यद्यपि राज्य रजौटा ऐनले सल्यान, बझाङ, जाजरकोट, मुस्ताग, भिर्कोट, माल्नेटा, दर्ना गरी १७ रजौटालाई मान्यता दिएको थियो ।
## परिणाम / असर
### बझाङ काण्ड
बझाङी युवराज ओमजंगबहादुर सिंहले इलाका अदालतको विरोध गरेका थिए । राज्य अदालत कायमै राख्नुपर्ने उनको माग थियो । इलाका अदालत गठन पछि बझाङमा न्यायाधिश उत्तमकुमार पोखरेल आएका थिए । तर बझाङ पुगेका न्यायाधीश पोखरेललाई ओमजंगबहादुरले असहयोग गरेका थिए । ओमजंगले राज्य अदालतका कागजात न्यायाधीश पोखरेललाई नबुझाई बझाङ, झुटेडाको ज्यान मुद्दामा सिंह आफैँले फैसला गरेका थिए ।

## यो पनि हेर्नुहोस्
## सन्दर्भ
श्रेणी:नेपालका ऐन तथा कानुनहरू
अस्वीकार्य व्यक्ति

कुटनीतिमा , कुटनयिक शिष्टाचार अन्तर्गत विशेष सुविधा दिइएकोमा त्यस्तो सुविधाको दुरुपयोग गर्ने, कुटनयिक मर्यादाको उल्लंघन गर्ने व्यक्तिलाई होष्ट कन्ट्रीले **अस्वीकार्य व्यक्ति** घोषणा गर्न सक्दछ।
## कुटनीति
भियना सम्मेलनको धारा ९ अन्तर्गत, कुनै पनि होष्ट कन्ट्रीले "कुनै पनि समयमा र कुनै पनि कारणको स्पष्टीकरण विना" कुनै पनि कुटनैतिक नियोगको सदस्य वा राजदूतलाई अस्वीकार्य व्यक्ति ('''') घोषणा गर्न सक्दछ । त्यसरी अवीकर्य घोषित व्यक्तिलाई आफ्नो देशमा फिर्ता बोलाइन्छ। यदि फिर्ता नबोलाइएमा होष्ट राष्ट्रले उक्त व्यक्तिलाई "उक्त मिसनको सदस्यको रूपमा अस्वीकार गर्न सक्छ।"

कुनै पनि व्यक्तिलाई त्यो देश प्रवेश गर्नु अगावै पनि "अस्वीकार्य व्यक्ति" घोषित गर्न सकिन्छ।

## सन्दर्भ
कार्तिक आर्यन

**कार्तिक आर्यन** (जन्म **कार्तिक तिवारी** २२ नोभेम्बर १९९०) एक भारतीय अभिनेता हुन् जो हिन्दी चलचित्रहरूमा देखिन्छन्। ग्वालियरमा जन्मेर हुर्केका, उनले जैव प्रौद्योगिकीमा इन्जिनियरिङको डिग्री हासिल गर्नका लागि नवी मुम्बईमा स्थानान्तरित भए। उनले एकसाथ मोडलिङमा र चलचित्रमा करियर सुरु गर्ने प्रयास गरे। तीन वर्ष सम्म सङ्घर्ष गरेपछि, आर्यनले २०११ मा प्यार का पञ्चनामा, तीन युवा पुरुषहरूद्वारा सामना गरिएको रोमान्टिक सङ्कलनहरूको बारेमा एक बडी चलचित्रको साथ आफ्नो अभिनयको सुरुवात गरे, जसको निर्देशन लव रञ्जनले गरेका थिए र सह-कलाकार नुसरत भरुचा थिइन्।

आर्यनले आकाश वाणी (२०१३) र काँची: द अनब्रेकेबल (२०१४) मा मुख्य महिला पात्रहरूको रोमान्टिक रुचिको भूमिका खेलेका थिए, तर यी चलचित्रहरूले उनको करियर अग्रिम गराउन असफल भयो।

त्यसपछि उनले रञ्जन र भरूचासँग दुई थप बडी चलचित्रहरू, प्यार का पञ्चनामा २ (२०१५) र  सोनू के टीटू की स्वीटी (२०१८) मा साथ मिलेर काम गरे, जसमा दुवै व्यवसायिक रूपमा सफलतापूर्वक सफल भए तर उनीहरूको गलत विषयहरूको लागि आलोचना प्राप्त भयो। उत्तरार्द्ध आर्यनको लागि सफलता साबित भयो र उनले यसपछि रोमान्टिक कमेडी लुका छुप्पी (२०१९) मा अभिनय गरे।

आफ्नो अभिनय करियरको अतिरिक्त, आर्यन धेरै ब्रान्डहरू र उत्पादनहरूको समर्थन गर्छन्, र दुई पुरस्कार समारोहको सह-मेजबानी गरेका छन्।

## चलचित्र सूची
[thumb|२०१६ मा [लक्स (साबुन)|लक्सको लागि एक कार्यक्रममा आर्यन]]

### चलचित्र
### टेलिभिजन
## पुरस्कार र नामाङ्कन
## टिप्पणीहरू
## सन्दर्भ सामग्रीहरू
## बाह्य कडीहरू
* 
* 
* बलिउड हङ्गामामा कार्तिक आर्यन

श्रेणी:सन् १९९० मा जन्म
श्रेणी:जीवित मानिसहरू
श्रेणी:भारतीय चलचित्र अभिनेताहरू
श्रेणी:हिन्दी चलचित्र अभिनेताहरू
भूपालेन्द्र मल्ल

**भूपालेन्द्र मल्ल** कान्तिपुर राज्यका राजा थिए। वि सं १७४४ मा विष काण्डमा परेर राजा पार्थिवेन्द्र मल्लको मृत्यु भए पछि उनका छोरा भूपालेन्द्र मल्ल राजा भए। 
## शासनकाल
८ वर्षमा राजा बनेका भूपालेन्द्रलाई राजमाता ऋद्धिलक्ष्मीले काखमा लिइन् र पार्थिवेन्द्र मल्लको समय देखि चौतारा रहेका चौतारा लक्ष्मीनारायण जोशी शक्तिशाली हुँदै गए। आफ्नो आमा र चौताराको अनुचित सम्बन्धको बारेमा थाहा पाएपछि भूपालेन्द्रले राजमाता ऋद्धिलक्ष्मीलाई कैद गरे । र ऋद्धिलक्ष्मीको कैदमा नै मृत्यु भयो ।

## मृत्यु
बि.सं. १७५७ को मध्यतिर नेपाल उपत्यकाका तीनै राजामा मेल थियो. यसैले भूपालेन्द्र मल्ल ले तीर्थयात्रा गर्न जाने विचार गरे. दसैं सिध्याएर केही भारदार साथ् लिई भूपालेन्द्र मल्ल तीर्थ यात्रा गर्न साइत गरी कान्तिपुरबात प्रस्थान गरे. तीर्थयात्रा गर्दै जाँदा बाटोमा अयोध्या निजिकै ब्रह्मनाम भन्ने ठाउँमा उनको मृत्यु भयो. यसको दुई महिना पाँच दिनपछि मात्र यो समाचार नेपाल उपत्यका आइपुग्यो. मृत्युको खबर आइपुगेको दिन भूपालेन्द्र मल्लको चिना पलङमा राखी अग्निसंस्कार गरियो. एक जना रानी समेत आठ जना सती गए. यसरी २१ बर्षको युवा उमेरमा राजा भूपालेन्द्र मल्लको इहलीला समाप्त भयो.

वि सं १७५७ मा भूपालेन्द्र मल्लको २१ वर्षको उमेरमा अयोध्यामा मृत्यु भयो । त्यसपछि उनका छोरा भाष्कर मल्ल कान्तिपुरका राजा भए।

## सन्दर्भहरू
श्रेणी:नेपालको इतिहास
केरा गणतन्त्र

[alt=|thumb|286x286px| वाक्यांश *केरा गणतन्त्र* अमेरिकी लेखक [ओ हेन्री|हे हेनरी (उर्फ विलियम सिडनी पोर्टर ),१८६२–१९१०ले १९०१ मा सम्बोधन गरेको थियो। ]]
राजनैतिक विज्ञानमा, **केरा गणतन्त्रको** शब्द एक राजनीतिक रूपमा अस्थिर देशको वर्णन गर्दछ जुन केरा वा खनिज जस्तै एक सीमित-स्रोत उत्पादनको निर्यातमा निर्भर गर्दछ। **बनाना रिपब्लिक** वा **बनाना स्टेट** राजनीतिकरूपले अस्थिर देशको लागि अपमानजनक रूपमा प्रयोग हुने राजनीतिक विज्ञानको शब्द हो । १९०१ मा, अमेरिकी लेखक हे. हेनरीले अमेरिकी निगमहरूको शोषणमा परेका होन्डुरस र आसपासका देशहरूको अवस्था चित्रण गर्न यो शब्दावलीको विकास गरेका थिए। सामान्यतया, **केरा गणतन्त्र** एक अत्यधिक समाजबद्ध सामाजिक वर्गहरू को समाज हो, सामान्यतया एक ठूलो खराब श्रमिक वर्ग र एक सभ्यता वाला वर्गीकरण धनीतन्त्र, जो कि समाजको व्यापार, राजनीतिक र सैन्य अभिजात वर्गहरूसँग सम्बन्धित छ।  यस्तो शासन गर्ने वर्ग सिमित अल्प व्यक्तिहारऊले अर्थतन्त्रको सबै मुख्य प्रमुख क्षेत्रहरूमा नियन्त्रण जमाउँछ र श्रमको शोषण गर्छ । ; यसैले, *केरा  गणतन्त्रको* अर्थ भ्रष्टचार र शोषणलाई जनाउने तुच्छ शब्द हो । 

## शब्द-व्युपत्ति 
१९ औँ शताब्दीमा, अमेरिकी लेखक ओ हेनरी (विलियम सिडनी पोर्टर, १८६२–१९१०)ले क्याबेज याण्ड किङ्स (१९०४) किताबमा काल्पनिक **गणतन्त्र एङ्गुरिया**को वर्णन गर्न *केरा गणतन्त्र*  शब्दको विकास गरेका थिए ।  समानतासँग सम्बन्धित को सङ्ग्रह हन्डुरसमा आफ्नो अनुभवहरूबाट प्रेरित लघु कथाहरू, जहाँ उनको जनवरी १८९७  सम्म छ महिना सम्म रह्यो, ट्रुजीलो, कलोन मा एक होटलमा लुकेर रहे ।  जब उनी एक बैङ्क भ्रष्टाचारको लागि अमेरिकाको खोजीको सुचीमा थिए ।  चिली (विदेशी खानी कम्पनीहरू) र फिलिपिन्स (सुर्ती  उद्योग, अमेरिकी सरकार र निगमहरू)। 

१४ मे १९८६ मा, अष्ट्रेलियन खजाना पॉल केटिंगले "अस्ट्रेलिया केरा  गणतन्त्र हुन सक्छ" भने।  यसले धेरै टिप्पणी र आलोचना पाएको छ      र अस्ट्रेलियाको राजनैतिक र आर्थिक इतिहासमा एक मोडको रूपमा देखा पर्दछ। 

### नेपाल 
सरकारका गतिविधिमा भ्रष्टाचार र अनैतिकता एवं गैरजिम्मेवारपूर्ण अभिव्यक्ति र व्यवहार दोहोरिंदै गएका छन् । विदेशी शक्तिकेन्द्रहरूबाट पनि सरकारको निर्माण**,** टिकाउ र परिवर्तनमा प्रत्यक्ष**–**परोक्ष रूपमा गतिविधिहरू बढाउँदै जानु र किञ्चित पनि कूटनीतिक मर्यादाको पालना नहुनुले नेपाल **‘**बनना रिपब्लिक**’** मा रूपान्तरण त भएको होइन भन्ने प्रश्न उठेको छ ।

नेपालको स्थितिसँग तुलना गर्ने हो भने ‘बनाना रिपब्लिक’ का यी सबै प्रकारका अर्थ मिल्दोजुल्दो छन् । नेपाल अहिले पनि सीमित निर्यातजन्य वस्तु भएको देश हो। नेपालका मुख्य निर्यातजन्य वस्तु अलैंची, चिया, अम्लिसो, अदुवा, कफी, छुर्पी आदि हुन् ।

दोस्रो कुरा– नेपालको अर्थतन्त्र ठूलो मात्रामा भारतसँग आधारित छ। निर्यात भन्दा आयात झण्डै १७ गुणा बढी छ। भारत, चीन, अमेरिकाको बढ्दो राजनीतिक, आर्थिक र सामरिक स्वार्थलाई सन्तुलन गर्न नेपाललाई हम्मेहम्मे परिरहेको छ।

तेस्रो– नेपालको अर्थतन्त्र र राजनीति सीमित राजनीतिक शक्ति र तिनका शीर्ष नेताहरुले कब्जा गर्दै लगेका छन् । राजनीतिक नेतृत्व, प्रशासन र व्यापारिक संस्थाको हित र मिलेमतोमा आर्थिक नीतिहरू तय हुने गर्दछन् । भ्रष्टाचार उत्तिकै बढ्दै गएको छ।

अलिक असभ्य र ठाडो अवश्य सुनिन्छ, तर देश निरन्तर ‘केरा गणतन्त्र’ भन्न मिल्ने स्थितितिर गइरहेकोमा धेरैको विमति नहोला।

## यो पनि हेर्नुहोस् 
* असफल राज्य

## सन्दर्भहरू 
श्रेणी:Pages with unreviewed translations
श्रेणी:ओ हेन्री
रानी ऋद्धिलक्ष्मी

ऋद्धिलक्ष्मी राजा पार्थिवेन्द्र मल्लकी रानी थिइन् जसले पतिलाई विष खुवाइन् र चौतारा लक्ष्मीनारायणसँग व्याभिचार गरिन् ।उनले नाबालक छोरा राजा भूपालेन्द्र मल्लको संरक्षक राजमाता भै शासन पनि चलाइन् । पछि राजा भूपालेन्द्र मल्लले उनलाई कैद गरे र ऋद्धिलक्ष्मीको १७५७ वैशाखमा कैदमा नै मृत्यु भयो ।
## सन्दर्भ सामग्री
## यो पनि हेर्नुहोस्
राजमाता लालमती
लाइफ इज ब्युटिफुल

***लाइफ इज ब्युटिफुल (Life Is Beautiful)*** (, ) रोबर्टो बेनिग्नीद्वारा निर्देशित सन् १९९७ मा प्रदर्शनमा आएको बहुचर्चित इटालियन हास्य कथानाक चलचित्र हो। निर्देशक बेनिग्नी स्वयम् प्रमुख भूमिकामा रहेको यो चलचित्र आजका दिनमा पनि धेरैका लागि उत्कृष्ट चलचित्रको छवि बनाउन सफल छ। बेनिग्नीले गुइडो ओरिफिस नामक एक इटालियन यहुदीको रूपमा अभिनय गरेका छन्। जब गुइडो नामक खुल्ला मनको यहुदी लाइब्रेरियन र उसको छोरो नाजीहरूको शोषण/दमनको सिकार हुन्छन्, गुइडोले आफ्नो इच्छाशक्ति, हाँस्यजनक गुण र कल्पनाशक्तिको पुर्ण मिश्र‌ण प्रयोग गरेर क्याम्पमा देखिने जोखिम/खतरा/सङ्कट/आपत्ती आदि देखि आफ्नो छोरोलाइ बचाउँछ।

## सन्दर्भ सामग्रीहरू
पार्थिवेन्द्र मल्ल

**राजा पार्थिवेन्द्र मल्ल** कान्तिपुरका राजा थिए। उनी प्रताप मल्लका माहिला छोरा थिए। वि सं १७३७ मा दाइ राजा नृपेन्द्र मल्लको १८ वर्षको उमेरमा निधन भएकाले उनी राजा भए।  

उनको शासनमा चिकुटी (देवीदास) नामका भारदार चौतारा थिए। वि.सं. १७४० तिर पुग्दा चिकुटी धेरै कालसम्म शासनमा बसेको हुनाले उनका विरोधीहरू बढ्दै गए। उनलाई नाश गर्नुपर्छ भन्ने ठूलो भारदार समूह काठमाडौँमा खडा हुन थाल्यो। त्यसैले उनी काठमाडौँबाट भागेर कहिले पाटन, कहिले कतै गर्दै गएर कुनै बेला त त्रिशूली पारिको बुधसिं भन्ने ठाउँमा समेत पुगे। बुधसिं त्यस बखत गोरखा राज्य अन्तर्गत पर्थ्यो। गोरखाका राजा पृथ्वीपति शाह त्यसबेला शासन गर्थे। केही समयको अन्तरालपछि चिकुटी पुनः काठमाडौँ आएर बस्न थाले। चिकुटी भागेपछि पाटनका राजा आएर नयाँ मन्त्रिमण्डल गठन गरिदिएका थिए। त्यसमा लक्ष्मीनारायण जोशी, बावत, जयकृष्ण र उनका छोरा श्रीकण्ठु गरी ४ जनाको मन्त्रिपरिषद् गठन भयो। चिकुटी पछि लक्ष्मीनारायण जोशी चौतारा भए।

## मृत्यु
वि सं १७४४ मा खानामा विष पिलाएर चौतारा लक्ष्मीनारायण जोशी र उनकै रानी ऋद्धिलक्ष्मीले उनको हत्या गराए। लक्ष्मीनारायणले सो आरोप पूर्व चौतारा चिकुटीलाई दोषी देखाएर चिकुटी र उनका केही मानिसको हत्या गराए। 

राजाको मृत्यु भएपछि उठेको विवाद भक्तपुरका राजा जितामित्र मल्लले  सुल्ट्याए।

उनको मृत्यु पछि उनका छोरा भूपालेन्द्र मल्ल ८ वर्षको उमेर मा राजा बने।

## सन्दर्भहरू 
श्रेणी:नेपालको इतिहास
उत्पल दत्त

**उत्पल दत्त** () (जन्म:२९ मार्च १९२९-१९ अगस्ट १९९३) एक भारतिय अभिनेता र चलचित्र निर्देशक थिए। दत्त उनको सुरुवाती कार्यकालमा मूलतया बङ्गाली चलचित्रका एक अभिनेता थिए भने पछि उनी आधुनिक भारतीय चलचित्रका अग्रगामी व्यक्ति बनेका थिए जब उनले सन् १९४९ मा *लिटिल थिएटर ग्रुप* नामक एक संस्थाको सुरुवात गरे। यस समूहले तात्कालिक समयमा विभिन्न अङ्ग्रेजी लेखक र साहित्यकाहरूको कृतिमा आधारित छोटो चलचित्रको निर्माण गर्ने गरेको थियो। उनको नाटक उनको मार्क्सवादी विचारधाराको अभिव्यक्तिले बनेको थियो जसमा उनले एक समाजिक र राजनैतिक विषयलाई नाटकमा ल्याउने गरेका थिए। यस्ता विषयहरूमा आधारित नाटकहरू; कलोल (सन् १९६५), मुन्सर अधिकार, लोहा मानव (सन् १९६४), महा-विद्रोह आदि रहेका छन्। ४० वर्ष सम्मको चलचित्र कार्यकालमा दत्तले भारतिय र बङ्गाली सहित १०० भन्दा बढी चलचित्रमा अभिनय गरेका थिए भने उनका मृणाल सेनको भूवन सोम (सन् १९६९), सत्यजित रायको आगन्तुक (सन् १९९१), गौतम घोसको पद्म नाधिर माझी (सन् १९९३) र हरिसकस मुखर्जीको केही हास्यवेङ्ग्य चलचित्रहरू जस्तै गोल माल (सन् १९७९) र रङ्ग बिरङ्गी (सन् १९८३) आदि रहेका छन्। दत्तले १९९० को दशकमा उनको निधन हुनु भन्दा केही वर्ष अघि उनले एक नाटकमा मूर्तीकारको पनि भूमिका निभाएका थिए।

दत्तलाई सन् १९७० मा उत्कृष्ट अभिनेताको रूपमा राष्ट्रिय चलचित्र पुरस्कार प्रदान गरियो र ३ फिल्मफियर उत्कृष्ट हास्यवेङ्ग्य अवार्ड पनि प्रदान गरिएको थियो। सन् १९९० मा सङ्गीत नाटक सङ्घ, भारतिय राष्ट्रिय एकेडेमीले उनलाई परस्कृत गरेका थिए।

## बाल्यकाल र शिक्षा 
उत्पल दत्त बङ्गलादेशको बरिसाल स्थित एक हिन्दस कासासा परिवार मा २९ मार्च १९२९ मा जन्मेका थिए। उनले प्रारम्भिक रूपमा सेन्ट एडमण्ड स्कूल, शिलगोंगमा अध्ययन गरे र पछि सन् १९४५ मा उनले सेन्ट जभियरको कलेजियट स्कूल, कोलकाताबाट म्याट्रिक्युलेसन पूरा गरेका थिए। सन् १९४९ मा उनले अङ्ग्रेजी साहित्यमा कलकत्ता स्थित विश्वविद्यालय कलकत्ता सेन्ट जेवियर कलेजबाट स्नातक गरेका थिए। उत्पल दत्तको बुवाको नाम गिरीजरञ्जन दत्त हो।

## कार्यकाल 
## व्यक्तिगत जीवनी 
सन् १९६० मा दत्तले बङ्गाली नाटक र चलचित्र अभिनेत्री शोभा सेनसित विवाह गरे। उनीहरूको एउटै छोरी, विस्णुप्रिय दत्त नयाँ दिल्ली, जवाहरलाल नेहरू विश्वविद्यालय 'थियेटर र प्रदर्शन अध्ययन' स्कूल 'कला र सौंदर्यशास्त्र विभाग' अन्तर्गत प्रोफेसर हुन्।

## मृत्यु 
१९ अगस्ट १९९३ का दिन दत्त एसटीकेएम अस्पताल, कलकत्ता, पश्चिम बङ्गालबाट घर फर्किसकेपछि हृदयघातका कारण उनको मृत्यु भएको थियो।

## पुरस्कार र उपाधिहरू 
* सन् १९९०
*

*
* 
*

## चलचित्रहरू 
### निर्देशक गरेका चलचित्रहरू 
## सन्दर्भ सामग्री 
## बाह्य कडीहरू 
*
*उत्पल दत्तको प्रोफाइल

श्रेणी:भारतीय अभिनेताहरू
श्रेणी:बङ्गाली मानिसहरू
मराठा

**मराठा** मध्य भारतको मराठी बोल्ने किसान उदगमका योद्धा जाति हो । मराठाहरूले राजा छत्रपति शिवाजीको समयमा (सन् १६७४) मा मराठा साम्राज्य स्थापना गरेका थिए । तिनको पतन सन् १८१८ मा भएको थियो । मुगल साम्राज्यको शासनले गाँजिएको बेला हिन्दूहरूको प्रतिनिधि गर्ने मराठा एक शक्तिशाली समुह थियो ।

मराठा शब्दले तीन अर्थ जनाउने गर्दछ । पहिलो मराठी भाषा बोल्ने क्षेत्रमा एउटा मराठा जातिका मानिसहरू वा सो को समुह वा कुन्वी जातिका मानिसहरू तथा मराठी भाषा बोल्ने क्षेत्र बाहिर मराठी भाषा बोलिने पूरा क्षेत्रको जनसंख्यामा जनाउने गर्दछ । नेपालका मरहट्टा र मरठा फरक हुन। नेपालका मरहट्टा ब्रहमण अन्तर्गत पर्दछन।

## सन्दर्भ सामग्रीहरू
श्रेणी:भारतीय जातिहरू
श्रेणी:मराठी मानिसहरू
श्रेणी:महाराष्ट्रको सामाजिक समूह
तारा सुतारिया

**तारा सुतारिया** (जन्म १९ नोभेम्बर १९९५) एक भारतीय अभिनेत्री हुन् । उनले डिज्नी इन्डियाको बिग बडा बूमको साथ २०१० मा बाल कलाकारको रूपमा आफ्नो टेलिभिजन करियरको सुरुवात गरिन् र त्यही च्यानलमा सिटकम द सूट लाइफ अफ करण एन्ड कबीर र ओए जस्सीमा अभिनय गरिन् । सुतारियाले २०१९ मा किशोर नाट्य स्टुडेन्ट अफ द इअर २बाट चलचित्र करियरको सुरुवात गरिन् ।

## फिल्मोग्राफी
### टिभी शृङ्खला
### चलचित्रहरू
## सन्दर्भ सामग्रीहरू
## बाह्य कडीहरू
* 
* टाइम्स अफ इन्डियामा तारा सुतारिया

श्रेणी:जीवित मानिसहरू
श्रेणी:हिन्दी चलचित्र अभिनेत्रीहरू
श्रेणी:भारतीय टेलिभिजन अभिनेत्रीहरू
श्रेणी:सन् १९९५ मा जन्म
श्रेणी:मुम्बईका अभिनेत्रीहरू
अमरसिंह थापाको परिवार

*बडाकाजी* अमरसिंह थापा (१८०८ - १८७३) को परिवार नेपाल अधिराज्यको एक राष्ट्रिय भारदारी परिवार तथा  गोरखा राज्यको पुरानो भारदारी परिवार थियो । भीमसेन थापाको परिवार तथा अमरसिंह थापाको परिवार बगाले थापा कुलसंग सम्बन्धित थिए र नेपाल अधिराज्यको वृहद थापा गुटको अंश थिए ।

यस परिवारको पितृ सिरानचोक निवासी रणजय (रञ्जै) थापा थिए । उनका छोरा *बाघ* भीमसिंह थापा गोरखा राज्यको सैनिक अधिकारी थिए जो पलाञ्चोकको युद्धमा वीरगति पाए । भीमसिंहका छोरा तथा यस परिवारको सर्वाधिक परिचित सदस्य, अमरसिंह थापा कुमाऊँ, गढवाल तथा पश्चिमी प्रान्तहरूको मुख्तियार बन्न पुगे । अमरसिंहको छोरा तथा नातिहरू नेपाल अधिराज्यको भारदार, राजनीतिज्ञ, सैनिक अधिकारी तथा प्रान्तीय हाकिमहरू बन्न पुगे ।

यस परिवारको वैवाहिक सम्बन्ध कुँवर परिवारसँग थियो । चन्द्रवीर कुँवरका ससुरा अमरसिंह थापा थिए । उनी बलभद्र कुँवर तथा वीरभद्र कुँवरका मावली हजुरबुवा पनि थिए ।

## सन्दर्भ 
श्रेणी:नेपाली सैन्य कर्मचारीहरू
ब्रिकेट

अङ्गुठाकार|गोल ब्रिकेट (charcoal briquettes)
**ब्रिकेट** वा **वायोब्रिकेट** भन्नाले कुनै पनि निम्न कोटिका फाल्तु कृषि एवं वन पैदावारलाई (सुकेका झारपातलाई) काँचैरूपमा वा पोलेपछी (गोलको रूपमा) व्रिकेटिङ प्रविधिबाट साँचोमा राम्रोसँग कोचेर वा खाँदेर ढालिएर निकालेको वस्तु वा पदार्थ हो। 

विभिन्न झारपात एवं साना वोटविरुवा, अखाद्य कृषिजन्री वस्तुहरू एवं विभिन्न उद्योगहरूबाट निस्किएका सहायक वस्तुहरूलाई प्रयोग गरी वैज्ञानिक तरिका अपनाएर उच्च कोटिको दक्ष इन्धनमा परिवर्तन गर्ने तरिका मध्ये वायोब्रिकेट एक हो।
## प्रकार
* जैविक वस्तुहरूबाट (बायोमासबाट) बनाइएका वायोब्रिकेट (बायोमास ब्रिकेट Biomass Briquette)
* गोलबाट बनाइएका ब्रिकेट (चारकोल वायोब्रिकेट)

## वायोब्रिकेटको लागि आवश्यक आधारभूत आवश्यकताहरू
* कच्चा पदार्थ
* ब्रिकेटिङको साँचो/मोल्ड
* शक्ति वा चाप (प्रेसर)
* बाइण्डर(बन्धक)
* ताप

## सुरक्षा 
विज्ञहरूले सामान्यतया कोइला बर्नरहरू कार्बन मोनोअक्साइड विषाक्तताको स्पष्ट खतराको कारण, घरहरू ताप्नको लागि बन्द वातावरणमा प्रयोग गर्न हुँदैन भनी चेतावनी दिएका छन्। ।

## सन्दर्भ सामाग्री
श्रेणी:इन्धन
भाष्कर मल्ल

भास्कर मल्ल कान्तिपुरका राजा हुन् । वि.सं. १७५७ मा पिता राजा भूपालेन्द्र मल्लको निधन भएपछि उनी कान्तिपुरका राजा भए । ललितपुरको गद्दी पनि खाली हुनाले त्यहाँका पनि राजा भए । उनी निसन्तान भएकाले जगज्जय मल्ललाई आफ्नो उत्तराधिकार बनाए ।
प्लेग रोगको महामारीले वि.सं. १७७९ मा उनको मृत्यु भयो । 

## सन्दर्भ
भीमसिंह थापा

**भीमसिंह थापा** वा **बाघ बुढा** नेपाल एकिकरणको युद्धमा ज्यान गुमाउने सैनिक अधिकारी हुन् । उमराव भीम सिंहले सन् १७५९ (वि.सं. १८१९) को पलाञ्चोकको युद्धमा वीरगति प्राप्त गरेका थिए । उनले वीरगति पाउनासाथ उनका ११ वर्षे छोरा अमरसिंह थापा मरवट नीति अनुसार सेनामा भर्ती भएका थिए । युद्धकौशलताका लागि प्रसिद्धि पाएका भीम सिंहलाई व्यक्तिगत *बाघ* उपाधि दिइएको थियो ।
## परिवार
उनी गोरखा सिरानचोकका बासिन्दा रणजय (रञ्जै) थापाका छोरा हुन् । उनी बगाले थापा कुलमा जन्मिएका थिए । उनका छोरा बडाकाजी अमरसिंह थापा थिए ।

## सन्दर्भ साम्रगी
## पुस्तक
*
*
श्रेणी:नेपालको इतिहास
श्रेणी:नेपालको एकीकरणकाल
श्रेणी:नेपालको एकीकरणका मानिसहरू
श्रेणी:नेपाली सैन्य कर्मचारीहरू
श्रेणी:वीरगति पाएका नेपाली सैनिकहरू
चित्तौडगढको पतन (१५६७-१५६८)

**चित्तोडगढको पतन** (20 अक्टूबर 1567 – 23 फेब्रुअरी 1568) वर्ष 1567 मा मेवाड राज्यमा मुगल साम्राज्य द्वारा गरिएको सैनिक अभियान थियो। यसमा अकबरको सेनाले चित्तौडगढ किल्लामा जयमलको नेतृत्व गर्ने 8000 राजपूतहरू र 40,000 किसानहरूको घेराबन्दी गरे ।

## सन्दर्भ सामग्रीहरू
श्रेणी:भारतको इतिहास
चित्तौडगढको पतन (१३०३)

**चित्तोडगढको पतन** (ई.सा. १३०३) वर्षमा मेदपातको गुहिल वंशको राजा रावल रत्नसिंहद्वारा शासित चित्तोडगढ दिल्ली सल्तनतका शासक  अलाउद्दीन खिल्जीद्वारा कब्जा गरिएको थियो। यसमा सैनिक अभियान ८ महिनासम्म चल्यो । यस घटनालाई विभिन्न काल्पनिक लेखनहरूसंग दाजिएको छ । ऐतिहासिक रूपमा काल्पनिक पदमावत (काव्य)ले अलाउद्दीन खिल्जीको उद्देश्य रावल रत्नसिंहकी पत्नी पदमावती (पदमिनी)लाई कब्जा गर्ने भनी दाबी गरेको छ ।

श्रेणी:भारतको इतिहास
गुहिल वंश

{
	"type": "FeatureCollection",
	"features": [
		{
			"type": "Feature",
			"properties": { "marker-symbol": "monument", "title": "Ahar" },
			"geometry": { "type": "Point", "coordinates": [73.719444, 24.587778] }
		},
		{
			"type": "Feature",
			"properties": { "marker-symbol": "monument", "title": "Nagda" },
			"geometry": { "type": "Point", "coordinates": [76.265291, 25.165124] }
		},
		{
			"type": "Feature",
			"properties": { "marker-symbol": "monument", "title": "Chittor" },
			"geometry": { "type": "Point", "coordinates": [74.626922, 24.888744] }
		},
		{
			"type": "Feature",
			"properties": { "marker-symbol": "monument", "title": "Sisoda" },
			"geometry": { "type": "Point", "coordinates": [73.740431, 25.005169] }
		}
	]
}

**गुहिल वंश** मेदपाट (वर्तमान मेवाड) क्षेत्रको शासक थिए । गुहिल वंशी राजाहरू सुरूवातमा गुर्जर प्रतिहार वंशको रजौटा को रूपमा ८औं देखि १०औं शताब्दी सम्म शासन गरे ।

## इतिहास
## सन्दर्भ
श्रेणी:भारतका वंशहरू
बप्पा रावल

**बप्पा रावल** (713-810) मेवाड राज्यको गुहिल वंशको संस्थापक राजा थिए।  बप्पा रावल का जन्म मेवाडको महाराजा गुहिलको मृत्युको 191 वर्ष पश्चात 712 ई. मा ईडरमा हुआ। उनका पिता ईडरको शासक महेन्द्र द्वितीय थिए। नेपालको राणा वंश तथा शाह वंश बप्पा रावलको वंशज भएको दाबी गर्छन ।

## सन्दर्भ सामग्रीहरू
श्रेणी:हिन्दु राजाहरू
मेवाड

right|thumb|300px|राजस्थान के अन्तर्गत मेवाड़ की स्थिति
**मेवाड** राजस्थानको दक्षिण-मध्यमा स्थित एक राज्य थियो । यस क्षेत्रमा आधुनिक भारतको उदयपुर, भीलवाडा, राजसमन्द, तथा चित्तौडगढ जिल्लाहरू छन्। सयौं वर्ष सम्म यहाँ राजपूतहरूको शासन थियो र यहाँ गहलौत तथा सिसोदिया राजाहरूले १२०० वर्ष सम्म राज गरे । पछि यहाँ अंग्रेजद्वारा शासित राज बन्यो।

## सन्दर्भ सामग्रीहरू
श्रेणी:राजस्थान
चौतारा लक्ष्मीनारायण जोशी

**लक्ष्मीनारायण जोशी** कान्तिपुरका राजा पार्थिवेन्द्र मल्लको समयमा चौतारा थिए । यिनी महा चतुर, षड्यन्त्रकारी र आतङ्ककारी थिए । राजा पार्थिवेन्द्र मल्लकी रानी ऋद्धिलक्ष्मीसँग यिनको अवैध सम्बन्ध थियो। चौतारा र रानी मिलेर वि सं १७४४ मा खाना वीष दिएर राजा पार्थिवेन्द्र मल्लको हत्या गरियो भने त्यो आरोप पुर्व चौतारा चिकुटीलाई लगाएर चिकुटी र उनका केही मानिसको हत्या गराए । त्यहाँ विवाद पर्दा भक्तपुरका राजा जितामित्र मल्लले सुल्ट्याए । 

## जोशीदेवल
वि.सं. १७४५ वैशाखमा हुगलटोलमा ठूलो अग्लो मन्दिर बनाई चौतारा लक्ष्मीनारायण जोशीले योगेश्वर महादेवको स्थापना गरे । मन्दिरको प्रतिष्ठा गर्दा लक्ष्मीनारायण जोशीले निकै खर्च गरे । भक्तपुरका राजा जितामित्र मल्ल पनि त्यस समारोहमा आएका थिए । जोशीले बनाएको हुनाले पछि यो जैसीदेवलको नामले प्रसिद्ध हुन थाल्यो । 

Ram Temple Jaisidewal Kathmandu Nepal Rajesh Dhungana (3).jpg|Ram Temple located in Kathmandu Metropolitan City Ward No. 12 Huymat Toll or Jaisi Dewal. It can be seen after entering through a small door on the right side of the Ram temple
Ram Temple Jaisidewal Kathmandu Nepal Rajesh Dhungana (9).jpg|Ram Temple 

पछि त्यहाँको शिवलिङ्ग कालक्रमले बिग्रिई त्यसै रहेकोमा वि.सं. १९५८ मा श्री ३ देव शमशेरले त्यहाँ शिवलिङ्गको स्थापना गरे र त्यसमा आफ्नो समेत नाम जोडी त्यसको नाम देवयोगेश्वर राखे ।

## हत्या
राजा भूपालेन्द्र मल्लको शासन कालमा वि.सं. १७४७ मा खसहरूका नातेदारहरूले लक्ष्मीनारायण जोशीको हत्या गराए ।
यसरी शक्तिशाली भएर दरबारमा राजमातासँग हिमचिम मच्चाइरहेका लक्ष्मीनारायणको नेपाल सम्वत ८१० भदौमा खसहरुद्वारा हत्या गरिएको “प्राचीन नेपाल” को सङ्ख्या १९ (वैशाख २०२९ः३)मा उल्लेख छ । उक्त पत्रिकामा उल्लेख भएअनुसार लक्ष्मीनारायणको हत्या भएको खबरले आकुल ब्याकुल भएकी ऋद्धिलक्ष्मी राजकुलबाट बाहिर निस्केकी थिइन् । त्यसपति बेइज्जत हुने डरले सबैले सम्झाईबुझाई उनलाई भित्र लगेका थिए । ऋद्धिलक्ष्मीले लक्ष्मीनारायणको रगत चाँदीको भाँडामा उठाउन लगाई मुर्दा पठाएर सँस्कार गर्न लगाएकी थिइन् ।

उनीपछी मानसिंह भन्ने व्यक्ति चौतारा भए।

## साहित्यमा 
* चौतारा लक्ष्मीनारायण - नाटक - भीमनिधि तिवारी

## सन्दर्भ सामाग्रीहरू
श्रेणी:कान्तिपुर राज्यको चौतारा
गुठी

**गुठी** प्राचीन कालदेखि मठ मन्दिर आदि धार्मिक सम्पदाको नाममा राखिएको जमिन, तथा अन्य सम्पत्ति हो । 

गुठी स‌ंस्थानले गुठीको परिभाषा यसप्रकार गरेको छ- देवी देवताको पर्व पूजा जात्रा चलाउन वा मठ मन्दिर, देवस्थल आदिजस्ता धार्मिकस्थल वा अन्य सामाजिक परोपकारी र सांस्कृतिक कार्यको लागि दाताले आफ्नो हक छाडी राखी दिएको सम्पत्तिलाई गुठी भनिन्छ । सामान्यत: नेपालमा गुठी दुई प्रकारका छन्- राजगुठी र निजी गुठी । कुनै समय सरकारले बन्दोबस्त र सञ्चालन गरी आएको र पछि गुठी संस्थानमा हक र दायित्व सरेर संस्थानले बन्दोबस्त र सञ्चालन गरेका गुठी राजगुठी हुन् । यस्ता गुठी पनि अमानत र छुट गुठी गरी दुई प्रकारका छन् । सम्पूर्ण आयस्ता गुठी कोषमा जम्मा गरी खर्च पनि सोही कोषबाट विनियोजित बजेटबमोजिम हुने गुठी अमानत गुठी हो । यस्ता गुठीको संख्या नेपालमा १०५० छ । गुठीको आयस्ता गुठीयार आफैँले उठाई लिखत तथा परम्परा बमोजिम गुठीको पर्व पूजा जात्रा चलाई बाँकी रहेको रकम राजगुठीमा बुझाउने वा गुठीयार आफैले खान पाउने गरी छुट पाएका गुठीलाई छूट गुठी भनिन्छ । यस्ता गुठीका गुठीयार, महन्थ, पुजारी आदिको सम्पूर्ण हक समाप्त गरी गुठी संस्थानमा सरेको छ । नेपालमा यस्ता गुठी १०३२ छन् ।

राज गुठीको लगतमा दर्ता नभएका र व्यक्ति आफैले स्थापना र सञ्चालन गर्दै आएका व्यक्तिगत वा पारिवारिक गुठीलाई निजी गुठी भनिन्छ । निजी गुठीका दातासहित अघिकांश गुठीयारले लिखित अनुरोध गरेमा भने गुठी संस्थानले जिम्मा लिई सञ्चालन गर्न सक्तछ । सामाजिक हितको लागि राखिएको निजी गुठीका गुठीयारले गुठीको सम्पत्ति हिनामिना गरी धर्मलोप गरेमा गुठीयारले अनुरोध नगरे पनि संस्थानले आफ्नो जिम्मामा लिई सञ्चालन र बन्दोवस्त गर्न सक्ने कानुन बनाइएको छ ।
### इतिहास‍‍
गुठीको सुरुवात धार्मिक र परोपकारी कार्यका लागि गुठीहरूको स्थापना गर्ने क्रम मानिसहरू कृषि युगमा प्रवेश गरेसँगै भएको हुनसक्ने इतिहासकारहरूको अनुमान छ।
आर्थिक इतिहासकार तथा रोमन म्यागसेसे पुरस्कार पाउने पहिलो नेपाली महेशचन्द्र रेग्मीले 'ल्यान्ड टेन्युर एन्ड ट्याक्सेसन् इन नेपाल भाग-४' पुस्तकमा गुठी प्रणाली 'व्यवस्थित कृषि र सङ्गठित धर्म' जत्तिकै जत्तिकै पुरानो हुनसक्ने दाबी गरेका छन् ।
संस्कृतको "गोष्ठी"शब्दबाट यो शब्द विकसित भएको मानिन्छ । सबैभन्दा पुरानो वादित्र गोष्ठी, जो भगवानको पूजाआजा र भजनकीर्तनका लागि स‌ंगीतको व्यवस्थापन गर्न स्थापित गरिएको मानिन्छ ।   
## सन्दर्भ सामग्रीहरू
श्रेणी:धार्मिक कृयाकलाप
श्रेणी:नेवारी भाषा
ओम बिडला

**ओम बिड़ला** भारतीय राजनेता हुन् । वर्तमानमा उनी भारतको लोकसभा को अध्यक्ष हुन् । उनी भारतको कोटा लोक सभा निर्वाचन क्षेत्र देखि भारतीय जनता पार्टीको सोह्रौ लोक सभामा सांसद हुन् ।

## सन्दर्भ सामग्रीहरू
श्रेणी:जीवित मानिसहरू
श्रेणी:भारतीय राजनीतिज्ञहरू
बाह्रकुने दह

**बाह्रकुने ताल** दाङ जिल्लाको घोराही उप-महानगरपालिका वडा नं. १३ मा अबस्थित छ। यो तालमा १२ वटा कुनाहरु भएको हुनाले यसको नाम "बाह्रकुने ताल" रहन गएको भनाइ छ। सुन्दर प्रकृतिको मनोरम दृश्य देखिने बाह्रकुने तालको सौन्दर्य अतुलनीय छ। पर्यटकीय सम्भावना प्रचुर रहेर पनि आवश्यक प्रचार प्रसारमा अभावका कारण ओझेल परेको यो ताल लुम्बिनी प्रदेशको एउटा नमुना ताल हो। यो धार्मिक एवम पवित्र स्थल पनि हो। खासगरी माघेसङ्क्रन्तिको दिन यहाँ श्रद्धालु भक्तजनहरूको ठुलो मेला लाग्ने गर्दछ।

## सन्दर्भ सामग्रीहरू 
श्रेणी:नेपालका तालहरू
रवीन्द्र भट्टराई

**रविन्द्र भट्टराई** शंकरदेव क्याम्पसका वित्त तथा लगानी विषयमा प्राध्यापक, आर्थिक लगानी विषयका लेखक र लगानीकर्ता हुन्। भट्टराई सेयर बजारको अध्ययन, अनुसन्धान र विश्लेषणमा निरन्तर संलग्न रहदै आएका छन् । रविन्द्र भट्टराई सेक्युरिटिज रिसर्च सेन्टर एन्ड सर्भिसेज (एसआरसिएस) मार्फत सेयरसम्बन्धी तालिममा समेत सक्रिय छन् । वित्तीय साक्षरता जगाउन उनले दोहोरी गीत तथा चलचित्र समेत निर्माण गरेका छन्।
## प्रकाशित पुस्तकहरू
*सेयरको आधारभूत विश्लेषण 
*सेयर, कमोडिटिज तथा विदेशी मुद्राको प्राविधिक विश्लेषण
*सेयरबाट करोडपति
*सेयर बजारका जिज्ञासाहरू
*बैकिङ्ग जिज्ञासाहरू
*कमोडिटिज तथा डेरिभेटिभ जिज्ञासाहरू
*बिमा जिज्ञासाहरू
*नेपालको सेयर बजार
*स्टक मार्केट इन नेपाल (Stock market in Nepal)
*हाउ टु इन्भेस्ट इन स्टक मार्केट (How to invest in Stock Market)
* क्यापिटल स्ट्रकचर म्यानेजमेन्ट (Capital Structure Management)
* फाइनान्सियल इन्स्टिच्युसन एण्ड मार्केट (Financial Institutions and Markets)
* इन्भेस्टमेन्ट म्यानेजमेन्ट (Investment Management)

## सम्मान
* डेभिड म्याक्रेक्यान फाइनान्सियल प्लानिङ अवार्ड
* स्टुडेन्ट एसोसियसन अवार्ड 
* इन्स्टिच्युसनल अवार्ड
## बाह्य कडीहरू
* सेयर दोहोरी गीत:रविन्द्र भट्टराई
* शेयर बजारमा वोर्ड,नेप्से र ब्रोकरको चलखेल
* बजार गुरू सेयर शिक्षा रविन्द्र भट्टराई

## सन्दर्भ
जगत प्रकाश नड्डा

**जगत प्रकाश नड्डा** एक भारतीय राजनेता हुन वर्तामान समयमा उनी भारतीय जनता पार्टी का अध्यक्ष हुन ।

## सन्दर्भ सामग्रीहरू
श्रेणी:सन् १९६० मा जन्म
श्रेणी:भारतीय जनता पार्टीका अध्यक्षहरू
नुसरत भरुचा

**नुसरत भरुचा** (जन्म १७ मे १९८५) एक भारतीय अभिनेत्री हुन्। भारुचाले सन् २००६ को चलचित्र *जय सन्तोषी माँ* बाट अभिनयको सुरुवात गरेकी थिइन्। उनको दोस्रो उद्यम *कल किसने देखा* (सन् २००९) बक्स अफिसमा फ्लप भएको थियो। सन् २०११ को साथी नाटक *प्यार का पञ्चनामा* ले उनको पहिलो व्यावसायिक सफलताको रूपमा चिन्हित गरेको थियो। उनीले हास्य चलचित्रहरू *प्यार का पञ्चनामा २* (सन् २०१५), *सोनु के टिटु की स्विटी* (सन् २०१८) र *ड्रिम गर्ल* (सन् २०१९) मा महिला मुख्य भूमिकामा अभिनय गरेर उनको सबैभन्दा ठूलो सफलताहरू प्राप्त गरेकी थिइन्।

## व्यक्तिगत जीवन
दाउदी बोहरा परिवारमा जन्मेकी, भरुचाका बुबा तन्वीर एक व्यापारी हुन् र उनकी आमा तस्नीम एक गृहिणी हुन्। उनी आफ्ना बाबुआमाको एक्लो सन्तान हुन्।

## करियर
* को प्रचार कार्यक्रममा उनको सह-कलाकार कार्तिक आर्यनसँग भरुचा]]
भरुचाले सन् २००६ मा *जय सन्तोषी माँ* बाट आफ्नो चलचित्र करियर सुरु गरेकी थिइन् र सन् २००९ को चलचित्र *कल किसने देखा* मा अभिनय गरेकी थिइन्। उनको अर्को चलचित्र दिबाकर बनर्जीको सस्पेन्स चलचित्र *लभ सेक्स और धोखा* थियो। सन् २०११ मा, उनी लव रञ्जनको साथी नाटक *प्यार का पञ्चनामा* मा देखा परेकी थिइन्, जसमा उनलाई कार्तिक आर्यनसँग कास्ट गरिएको थियो।

भरुचाले त्यसपछि रञ्जनको सन् २०१३ को असफल प्रेमप्रसङ्गयुक्त नाटक *आकाश वाणी* मा आर्यन र सनी निजारसँग मुख्य महिला कलाकारको रूपमा अभिनय गरेकी थिइन्। सन् २०१५ को उनको पहिलो चलचित्र, जिमी शेरगिलसँग *डर @ द मल* थियो जुन प्रमुख बक्स-अफिस प्रकोप थियो। पछि त्यो वर्ष, उनी *प्यार का पञ्चनामा* को उत्तरकथा *प्यार का पञ्चनामा २* मा देखा  परेकी थिइन्, जसमा उनले सनी सिंह निजारको साथ फेरि आर्यनसँग अभिनय गरेकी थिइन्। यो उनको पहिलो प्रमुख व्यावसायिक सफलता र दोस्रो सफलता भएको थियो, जसले विश्वव्यापी  कमाएको थियो।

सन् २०१८ मा, भरुचाले र निजारसँग रञ्जनको *सोनु के टिटु की स्विटी* मा पुनर्मिलन गरेकी थिइन्। आलोचकहरूबाट मिश्रित समीक्षा प्राप्त भएपनि, *सोनु के टिटु की स्विटी*  भन्दा बढीको घरेलु कमाईको साथ ब्लकबस्टर साबित भएको थियो, र १०० करोड क्लबमा प्रवेश गर्ने भरुचाको पहिलो चलचित्र भएको थियो। यो उनको सबैभन्दा सफल मध्ये एकको रूपमा देखा परेको थियो।

अर्को वर्ष, भारुचाले राज शान्डिल्यको हास्य चलचित्र *ड्रिम गर्ल* मा खुरानाको रोमान्टिक रुचि खेलेकी थिइन्। यसले आलोचकहरूबाट सामान्य सकारात्मक समीक्षा प्राप्त गरेको थियो। ड्रिम गर्लले रिलीज भएको १० दिन भित्र घरेलु बक्स अफिसमा   कमाई गरेको थियो, जुन १०० करोड क्लब पार गर्ने भरुचाको लगातार दोस्रो चलचित्र बनेको थियो;  भन्दा बढीको विश्वव्यापी कमाईसँग, यो उनको सबैभन्दा बढी कमाउने चलचित्रको रूपमा पनि देखा परेको थियो। त्यो वर्ष, उनले मिलाप जावेरीद्वारा निर्देशित थ्रिलर *मरजावाँ* मा आइटम नम्बर "पीयू डेटके" प्रदर्शन गरेकी थिइन्, जुन यो यो हनी सिंहद्वारा गाइएको थियो।

जुलाई २०१९ सम्म, भरुचाले हन्सल मेहताको सामाजिक चलचित्र *छलाङ* मा काम समाप्त गरिसकेकी छिन्, जसमा उनले राजकुमार रावसँग दोस्रो पटक अभिनय गरेकी छिन्। उनले सनी कौशल र विजय वर्मासँग निखिल नागेश तिवारीको प्रेमप्रसङ्गयुक्त थ्रिलर *हुडदङ'' छायाङ्कन गरिरहेकी छिन्।

## सन्दर्भ सामग्रीहरू
## बाह्य कडीहरू
* 
* 

श्रेणी:सन् १९८५ मा जन्म
श्रेणी:जीवित मानिसहरू
श्रेणी:गुजराती मानिसहरू
श्रेणी:भारतीय टेलिभिजन अभिनेत्रीहरू
श्रेणी:हिन्दी चलचित्र अभिनेत्रीहरू
श्रेणी:तेलगु चलचित्र अभिनेत्रीहरू
श्रेणी:हिन्दी टेलिभिजन अभिनेत्रीहरू
श्रेणी:भारतीय चलचित्र अभिनेत्रीहरू
श्रेणी:मुम्बईका अभिनेत्रीहरू
सेयरबाट करोडपति (पुस्तक)

**सेयरबाट करोडपति** सेयर बजार विश्लेषक रविन्द्र भट्टराईद्वारा रचित पुस्तक हो। पैसाको दास नबन, पैसालाई दास बनाऊ भन्ने पुस्तक निष्कर्ष हो। यस पुस्तकमा सेक्स र सेयरबीच किन तुलना गरिएको छ।
लेखक रविन्द्र भट्टराईले सेयरबाट करोडपतिलाई आफ्नो सपनाको पुस्तक भएको बताएका थिए। उनले सेयरको प्राविधिक कुरालाई सजिलो भाषामा बुझाउन पुस्तकमा आफूले १२ वर्ष लामो समय खर्चिएको जनाए।

पैसा बनाउन कति, कसरी र कस्तो दुख गर्ने भन्ने आवस्यकता र अवसरले निर्धारण गर्छ। तर पैसा कमाउन कै लागि जीवन खण्डहर बनाउनु पर्दैन। दैनिक दूई घन्टा गरिने अध्ययनले वर्तमान मात्र होइन, जीवनको उत्तरार्ध पनि सुरक्षित गर्न सकिन्छ। यसैको सटिक  

## विषयसूची
# काम नगरी पैसा
# सेयर बजारमा कसरी छिर्ने?
# सेयर बजारमा किन लगानी गर्ने?
# लगानी गर्ने उत्तम तरिका
# सेयरमा जोखिम
# सेयरमा लगानीको बिमा
# सक्रिय र निष्क्रिय लगानी 
# पुँजीगत लाभ र नगद प्रवाह
# लगानीको उत्तम समय
# सेयरको न्युनतम विन्दु
# सेयरको उच्चतम विन्दु
# सेयर बजारको चक्र
# सेयरको सिजन
# राम्रो पोर्टफोलियो
# थोरै काम, धेरै पैसा
# धेरैले किन गुमाउँछन् ?
# सेक्स, महिला र सेयर बजार
# सेयर बजारका रोचक कुरा

## बिक्री 
यो पुस्तक सार्वजनिक भएको एक सातामा नै ५००० प्रती बिक्री भएको थियो।
## यो पनि हेर्नुहोस्
* द इन्टेलिजेन्ट इन्भेस्टर
* धनी बुबा गरिब बुबा

## सन्दर्भ सामग्रीहरू
श्रेणी:नेपाली भाषाका पुस्तकहरू
श्रेणी:वित्तीय पुस्तकहरू
शङ्करदेव क्याम्पस

**शंकरदेव क्याम्पस**को स्थापना वि.सं. २००८ मा भएको हो । सुरुवातमा यस क्याम्पसको नाम **नेपाल नेसनल कलेज** थियो। त्यसबेला यो कलेज अस्थायी रूपमा दरबार हाई स्कुलमा र त्यसपछि त्रिचन्द्र कलेजमा चलाइएको थियो। वि.सं. २०३० साल साउन १ मा नेपाल नेशनल कलेजको नाम परिवर्तन भएर शंकरदेव क्याम्पस बनाइयो । यस क्याम्पसका लागि  शिक्षा क्षेत्रका दधिची शिक्षाविद् शंकरदेव पन्तको योगदान उल्लेखनीय छ। यस कलेजलाई सार्न जग्गा र दुई वटा पुरानो भवन उनले नै बनाइदिएका थिए । त्यसैले यस क्याम्पसको नाम शंकरदेव क्याम्पस रहन गएको हो।
alt=Shankar Dev Campus.jpg|left|thumb|200px|Shankar Dev Campus

## सन्दर्भ
श्रेणी:शिक्षा
श्रेणी:उच्च शिक्षा
श्रेणी:नेपालका प्रमुख क्याम्पसहरू
भेडे खुर्सानी

**भेडे खुर्सानी** (सामान्यतया **गुलियो खुर्सानी**, **खुर्सानी** वा **क्याप्सिकम** ) क्याप्सिकम एनुम प्रजातिको एक कृषि तरकारी समूह हो। यस जातिको विरुवाले रातो, पहेंलो, सुन्तला रङ्ग, हरियो, सेतो र बैजनी रङ्गको खुर्सानी उत्पादन गर्ने गर्छ। भेडे खुर्सानीको कम पिरो हुने खुर्सानीलाई कहिलेकाहीँ गुलियो खुर्सानी पनि भन्ने गरिन्छ। भारतमा यो खुर्सानीलाई शिमला मिर्च भनिन्छ।

भेडे खुर्सानीको उत्पति स्थल मेक्सिको, मध्य अमेरिका र उत्तरी दक्षिण अमेरिका हो। यस खुर्सानीको बिउलाई सन् १४९३ मा स्पेन भित्र्याइएको थियो र त्यसपछि यसको खेती युरोप र एसियामा सुरु गरिएको हो।

भेडे खुर्सानीको विरुवा फस्टाउनको लागि न्यानो वातावरण, पानीदार माटो र  को तापक्रम चाहिन्छ।यो खुर्सानी स्वास्थ्यको दृष्टिकोणले निक्कै फाइदाजनक मानिन्छ।

## व्यावसायिक खेती
## सन्दर्भ सामग्रीहरू
## बाह्य कडीहरू
श्रेणी:खुर्सानीहरू
श्रेणी:नेपालमा पाइने वनस्पतिहरू
मर्चेन्ट बैंक

धितोपत्रको प्राथमिक निष्कासन गर्ने कामको जिम्मा लिने तथा प्रत्याभूती गर्ने संस्थालाई **मर्चेन्ट बैङ्क** भनिन्छ । यी संस्थाले दरखास्त सङ्कलन गर्ने, बाँडफाँड गर्ने, पैसा फिर्ता गर्ने, प्रमाणपत्र वितरण गर्ने जस्ता कार्य गर्छन् । 

### मर्चेन्ट बैङ्क कार्यहरू 
#निष्काशन व्यवस्थापन
#सेयर रजिष्टर
#अन्डरराइटिङ
#लगानी व्यवस्थापन
## इतिहास 
मर्चेन्ट बैंकहरू पहिलो आधुनिक बैंक थिए। तिनीहरू मध्य युगमा इटालियन अन्न र कपडा व्यापारी समुदायबाट देखा परेका थिए र ११ औं शताब्दीमा सेन्ट गाइल्स (इङ्गल्याण्ड) को ठूलो युरोपेली मेलाको समयमा, त्यसपछि शैम्पेन मेलाहरू (फ्रान्स) मा विकास हुन थाले।

## सन्दर्भ सामग्रीहरू
श्रेणी:बैङ्किङ
प्यार का पञ्चनामा

***प्यार का पञ्चनामा*** () एक भारतीय हिन्दी रोमान्टिक हास्य चलचित्र हो, जसको निर्देशन लव रञ्जनले गरेका हुन् । चलचित्रमा कार्तिक आर्यन, रायो एस. बकीर्ता, दिव्येन्दु शर्मा, नुसरत भरुचा, सोनाली सहगल र इशिता राज शर्माले अभिनय गरेका छन् ।

यसले को लगानी विरुद्ध बक्स अफिस, स्याटेलाइट राइट्स र डिभिडिमा  कमाइ गर्‍यो ।

सीक्वल प्यार का पञ्चनामा २ १६ अक्टोबर २०१५ मा प्रदर्शित भएको थियो ।

## कलाकार
*कार्तिक आर्यन रजत मृदुल (रज्जो) को रूपमा
*रायो एस. बकीर्ता विक्रान्त चौधरी (चौधरी) को रूपमा
*दिव्येन्दु शर्मा निशान्त अग्रवाल (लिक्विड) को रूपमा
*नुसरत भरुचा नेहाको रूपमा
*सोनाली सहगल रीयाको रूपमा
*इशिता राज शर्मा चारूको रूपमा
*पदम भोला वरुणको रूपमा
*रविजीत सिंह अभिजीतको रूपमा

## सन्दर्भ सामग्रीहरू
## बाह्य कडीहरू
*

श्रेणी:भारतीय चलचित्रहरू
श्रेणी:हिन्दी भाषाका चलचित्रहरू
श्रेणी:सन् २०११ का चलचित्रहरू
श्रेणी:भारतीय प्रेमप्रसङ्गयुक्त हास्य चलचित्रहरू
श्रेणी:भारतीय प्रेमप्रसङ्गयुक्त नाटक चलचित्रहरू
ओम प्रकाश मिश्र

**ओम प्रकाश मिश्र** नेपालको सर्वोच्च अदालतको २६औँ प्रधान न्यायधीश थिए।  उहाँलाई सर्वोच्च अदालतमा २०७५/०६/२४ मा सर्वोच्च पदमा नियुक्त गरिएको थियो। 

## शिक्षा 
## करियर 
## यो पनि हेर्नुहोस् 
*नेपालको प्रधानन्यायाधीश
*चोलेन्द्रशमशेर ज.ब.रा.
* दीपक राज जोशी
* गोपाल पराजुली

## सन्दर्भहरू 
श्रेणी:सन् १९५४ मा जन्म
श्रेणी:जीवित मानिसहरू
श्रेणी:नेपालका प्रधानन्यायाधीशहरू
श्रेणी:नेपाली हिन्दुहरू
श्रेणी:नेपाली न्यायाधीशहरू
श्रेणी:रुपन्देही जिल्लाका मानिसहरू
गौरव महिना

अन्तर्राष्ट्रिय जुन महिनालाई **प्राइड मन्थ** (Pride Month)का रूपमा मनाइन्छ । यसै महिनामा स्टोनवाल विद्रोह भएको थियो ।

श्रेणी:क्वयेर
लाङटाङ हिमनदी

**लामटाङ हिमनदी** नेपालको एक ठूलो हिमनदी हो।  यो हिमनदी नेपालको लाङटाङ क्षेत्रमा अवस्थित छ।

## सन्दर्भ सामग्रीहरू
श्रेणी:नेपालका हिमनदीहरू
रमेशनाथ पाण्डे

**रमेशनाथ पाण्डे** नेपाली पत्रकार, राजनीतिज्ञ तथा कुटनीतिज्ञ हुन्। उनले आफ्नो वृती पत्रकारिकाबाट प्रारम्भ गरे। राजनीतिमा विभिन्न मन्त्रालयहरूको नेतृत्व गरे भने अन्तराष्ट्रिय क्षेत्रमा नेपालको दौत्य सम्बन्ध र कुटनैतिक सम्बन्धमा महत्त्वपूर्ण भुमिका निभाए।
## प्रारम्भिक जीवन
उनको जन्म सामन्य परिवारमा भएको थियो। १३ वर्षको उमेरमा प्रवेशिका परीक्षा उतिर्ण गर्ने बित्तिकै उनी पत्रकारिता सुरु गरे।

उनले २०१८ साउनमा नयाँ सन्देश (पत्रिका) प्रकाशित गरेका थिए।
## प्रेस काउन्सिल
अश्विन ४ गते २०२७ साल प्रेस काउन्सिल  सदस्य 

=राजनीति=
राजा ज्ञानेन्द्रको शाही कदमपश्चात्को मन्त्रिमण्डलमा रमेशनाथ पाण्डे परराष्ट्रमन्त्रीका रूपमा जीवनको सर्वाधिक महत्त्वपूर्ण सार्वजनिक पदमा पुगे।  

२०६३ बैशाख २९ मा  जन आन्दोलन दबाउने माथि छानबिन गर्न गठित उच्चस्तरीय छनबिन आयोगको सिफारिसमा निवर्तमान सरकारका कमल थापा, रमेशनाथ पाण्डे, श्रीर्ष शमशेर राणा, टंक ढकाल र निक्षशमशेर राणालाई सार्वजनिक सुरक्ष ऐन अन्तर्गत ९० दिनको पूर्जी दिई गिरफ्तार गरिएको थियो।

=कुटनीती=
=पुस्तक=
*आत्मकथा : कूटनीति र राजनीति 
* क्रान्ति र प्रतिक्रान्ति

=सम्मान=
=बाह्य लिंक=
* रमेशनाथ पाण्डे टुइटर

=सन्दर्भ=

श्रेणी:नेपाल सरकारका पूर्व मन्त्रीहरू
श्रेणी:नेपालका परराष्ट्र मन्त्रीहरू
श्रेणी:नेपालका सूचना तथा सञ्चार मन्त्रीहरू
रत्नसिंह

was the capital of Mewar and is located in the present-day town of Chittorgarh]]
**रावल रत्नसिंह** (नाम के अन्य रूप- **रतनसेन**, रत्न सिंह, रतन सिंह, रतन सेन) 14औं शताब्दीको आरम्भमा विद्यमान मेदपाट (मेवाड)को शासक थिए । उनका शासनकाल अल्पकालिक थियो। ई.सा. १३०३ मा दिल्ली सल्तनतका अलाउद्दीन खिल्जीसंग परास्त भएका थिए ।

## हेर्नुहोस
* रानी पद्मावती/रानी पद्मिनी

## सन्दर्भ
श्रेणी:चित्तौड
श्रेणी:राजस्थानका मानिस
श्रेणी:राजस्थानको इतिहास
श्रेणी:मेवाड
श्रेणी:हिन्दु राजाहरू
सन्त बहादुर राई

**सन्त बहादुर राई** राष्ट्रिय योजना आयोगको पूर्व अध्यक्ष, लोक सेवा आयोग (नेपाल)को अध्यक्ष र नेपाल सरकारको आवास र भौतिक योजना मन्त्रालयको सचिव हुन् ।      नेपाल किराँत समुदायबाट यो स्थानमा पुग्ने उहाँ पहिलो व्यक्ति हुनुहुन्छ ।  

## शिक्षा 
## वृति
* अध्यक्ष (लोक सेवा आयोग (नेपाल)) 
* सचिव ( स्थानीय विकास मन्त्रालय, आपूर्ति मन्त्रालय, आवास विभाग र भौतिक योजना ) 
* राज परिषदको सदस्य 
* सदस्य, अगस्ट.१९९१ देखि १९९३ लोक सेवा आयोग (नेपाल)	 कमल पोखरी, काठमाडौँ 
* अध्यक्ष, २०५१ माघ ५  देखि २०५८ कार्तिक १८  आयोग कमल पोखरी, काठमाडौँ
* सचिव, १९८८-२७ अगस्ट १९९१ आवास र भौतिक मंत्रालय योजनाका कार्यकारी प्रमुख, श्री ५ को सरकार 
* सचिव, १९८४-१९८७, स्थानीय विकास मन्त्रालयका महाशाखाका कार्यकारी प्रमुख, श्री ५ को  सरकार 
* सचिव, १९८४-१९८६ आपूर्ति विभागका कार्यकारी प्रमुख, श्री ५ को  सरकार 
* अतिरिक्त सचिव, १९८६-१९८७ पञ्चायत मन्त्रालयका कार्यकारी प्रमुख र स्थानीय विकास मंत्रालयको श्री ५ को  महिमा 
* महानिर्देशक, फेब्रुअरी १९७७ - अक्टोबर १९८१ को पञ्चायत र  स्थानीय विकास; श्री ५ को सरकार 
* उप निर्देशक , जुलाई १९७२ - जनवरी १९७७ पञ्चायत र स्थानीय विकास मन्त्रालय, श्री ५ को सरकार 
* प्रमुख जिल्ला अधिकारी (सीडीओ), अक्टोबर १९६९- जुन १९७२
* स्थानीय विकास अधिकारी, अप्रिल १९६१ - सेप्टेम्बर १९६९  (अमेरिकामा १९ महिना सहित)

## पुरस्कारहरू 
* गोर्खा दक्षिण बाहु  
* गोर्खा दक्षिण बाहु  (चौथो) 

## सन्दर्भहरू 
श्रेणी:त्रिभुवन विश्वविद्यालयका पूर्व विद्यार्थीहरू
श्रेणी:जीवित मानिसहरू
श्रेणी:लोकसेवा आयोगका अध्यक्षहरू
श्रेणी:सन् १९३६ मा जन्म
श्रेणी:सङ्खुवासभा जिल्लाका मानिसहरू
चलानी

कार्यालयबाट बाहिर जाने चिठि पत्र तथा अन्य कागजातहरूको चलानी पुस्तिकामा क्रमबद्ध र व्यवस्थित ढङ्गले अभिलेख राख्ने कार्यलाई **चलानी** भनिन्छ । कार्यालयमा विभिन्न निकायबाट प्राप्त हुने चिठिपत्रहरु दर्ता गरिन्छ भने कार्यालयबाट विभिन्न निकायमा पठाइने पत्रहरू चलानी गरिन्छ । हरेक कार्यालयमा प्राप्त पत्रहरूको अभिलेखको लागि दर्ता चलानी शाखा खडा गरिएको हुन्छ । 

## सन्दर्भ सामग्रीहरू
शेरबहादुर शाह

**शेरबहादुर शाह** राजा प्रतापसिंह शाह र मैजुकन्याका पुत्र थिए। उनी राजा रणबहादुर शाहका भाइ थिए। वि.सं. १८६३ बैशाख १४ गते राती त्रिभुवन खवासको घरमा भारदारी कचहरी बसेको बेलामा मुख्तियार रणबहादुर शाहले शेरबहादुर शाहका आँखा फोर्ने आदेश दिएका थिए। शेरबहादुर शाहले रिसको झोकमा रणबहादुर शाहलाई तरबार प्रहार गरे। रणबहादुरका अंगरक्षक बम शाह र बालनरसिंह कुँवरले शेरबहादुर शाहलाई ढाले र घिच्रो रेटे।

## प्रारम्भिक जीवन
राजा प्रतापसिंह शाहको मृत्यु हुँदा उनी गर्भमा थिए। उनको जन्म पछि उनकी आमा मैजुकन्यालाई राजेन्द्रलक्ष्मीले सति पठाइ दिइन्।
## भारदारी 
### रणबहादुर शाहको भारदारीसभा
राजकुमार बहादुर शाहलाई मुख्तियार पदबाट पदच्युत गरि राजा रणबहादुर शाहका तर्फबाट नयाँ भारदारी गठन भयो। यस स्थितिमा राजा रणबहादुर शाहद्वारा आफ्ना अनौरस राजु विदुर शाह र भाइ शेरबहादुर शाहलाई संयुक्त रुपमा प्रमुख चौतारा पद प्रदान गरिए।

### चौतारा -काजी परिषद् 
रणबहादुर शाहले नाबालक राजा गीर्वाणयुद्धविक्रम शाहको शासन सञ्चालनको निमित्त आफ्नै सुविधा अनुसारको काजी परिषद्को गठन गरेका थिए। उक्त काजी परिषद्मा ३ वर्षका जेठा छोरा रणोद्योत शाहलाई मुख्य चौतरा पदमा नियुक्त गरेर अर्को छोरा शम्शेर शाह, सौताने भाइहरू- विदुर शाही र शेरबहादुर शाहीलाई पनि सामान्य चौतरामा उनले नियुक्त गरेका थिए। श्री कृष्ण शाह, बलभद्र शाह, बम शाह, ज्यान शाहहरूलाई पनि चौतरियामा नियुक्त गरेका थिए। कीर्तिमानसिंह, दामोदर पाँडे, रणजीत पाँडे, रणवम पाँडे, नरसिंह गुरुङ, त्रिभुवन प्रधान (खवास) आदि ठूला जमातलाई नाबालक राजाको शासन संचालनमा सहयोग रहोस् भनेर काजी परिषद्मा सामेल गराएका थिए।

## १८६३ बैशाख १४ को भारदारी कचहरी 
वि.सं. १८६३ वैशाख १४ गते बेलुका काजी त्रिभुवन प्रधानको घरमा कचहरी बोलाइयो। त्यसमा चौतारिया शेरबहादुर शाह तथा काजी नरसिंह गुरुङ आदिलाई अनिवार्य उपस्थित गराउन भीमसेन थापाले आफ्नो मातहतका सेनालाई आदेश दिएका थिए। शाही र अरू भारदार सहजै उक्त कचहरीमा उपस्थित भए। सबैको उपस्थितिमा कचहरी सुरु हुने बेला भीमसेन थापा भने बहाना गरेर बाहिरिएको बाबुराम आचार्यको पुस्तक 'अब यस्तो कहिल्यै नहोस्‌'मा उल्लेख छ। 

जुन बेला स्वामी महाराज (रणबहादुर) को उपस्थितिमा कचहरी प्रारम्भ भइरहेको थियो, ठिक त्यसै समयमा काजी भीमसेन थापा 'खाना खान जान्छु' भनी सभास्थलबाट खुरुक्क बाहिरतिर निस्किएका थिए। कचहरीमा रणबहादुरले काजी त्रिभुवन प्रधानले १८ हजार रुपैयाँ राज्यकोषबाट झिकेर मासेकोमा चौतारिया शेरबहादुर शाही लगायत त्यहाँ उपस्थित भारदारहरूको पनि संलग्नता रहेको आरोप लगाए। उक्त आरोप आफूमाथि पनि लागेपछि रिसाएका शेरबहादुर शाहीले रणबहादुर शाहलाई आफ्नै तरबार निकालेर प्रहार गरेको इतिहासकारहरूले लेखेका छन्। त्यसपछि तत्कालै शेरबहादुर शाहीलाई पनि त्यही स्थानमा मारियो।

अन्य केही भारदार र शेरबहादुर शाहीका अङ्गरक्षक तथा नातेदारहरूको पनि हत्या भयो। त्यसको भोलिपल्ट अन्य भारदारको पनि कुनै पुर्पक्ष नगरी विभिन्न आरोप लगाएर हत्या भयो। शेरबहादुर शाहीको सहयोगी ठानिएका र भीमसेन थापाले रणबहादुर शाहको हत्यामा संलग्न भनी आरोप लगाएका राजा पृथ्वीपाल सेन लगायतका  व्यक्तिका शाखा सन्तान समाप्त हुनेगरी साना बालकहरूलाई समेत काटेर मारेको इतिहासकार आचार्यले लेखेका छन्। उनका अनुसार हत्याको क्रम झन्डै दुई सातासम्म चल्यो। त्यसमा १६ महिलालाई सती पठाइएको र झन्डै ७७ पुरूषको हत्या भएको आचार्यले लेखेका छन्।

यो हत्याकाण्डले शक्तिशाली बनेका भीमसेन थापाले राजाभन्दा बलियो बनेर झन्डै ३१ वर्ष नेपालको सत्ता सञ्चालन गरे।

## सन्तान 
## सन्दर्भ सामाग्रीहरू
श्रेणी:चौतारिया
श्रेणी:चौतारिया खलक
श्रेणी:नेपालको एकीकरणका मानिसहरू